Imtella' Novembru 1, 2021 - Aġġornata 1 Ta' Novembru, 2021 6:47pm L-Università Johns Hopkins qed tirrapporta li iktar minn ħames miljun persuna mietu bil-Covid-19 madwar id-dinja. Dan l-iżvilupp seħħ fl-istess waqt li diversi pajjiżi qed jerġgħu jesperjenzaw każi ġodda u mwiet tal-virus għall-ewwel darba f'disa' xhur fosthom fir-Russja u r-Rumanija. Waqt li d-dinja qiegħda f'ġirja kontra l-ħin biex tlaqqam iżjed nies, l-Għaqda Dinjija tas-Saħħa qed tistma li l-imwiet jistgħu jkunu saħansitra sa tliet darbiet iktar miċ-ċifri uffiċjali. Skont l-Università, b'kollox ġew irreġistrati 250 miljun każi ta' Covid-19 mindu faqqgħet il-pandemija 19-il xahar ilu. L-Istati Uniti hu l-iktar pajjiż li fih mietu nies bil-virus. B'kollox mietu kważi 746,000 persuna. Isegwu l-Istati Uniti, il-Brażil u l-Indja.